KOMISIJOS REGLAMENTAS (EB) Nr. 593/2009
2009 m. liepos 8 d.
iš dalies keičiantis Tarybos reglamento (EB) Nr. 43/2009 nuostatas dėl laivų, vykdžiusių neteisėtą, nedeklaruojamą ir nereglamentuojamą žvejybą Šiaurės Atlante, sąrašo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2009 m. sausio 16 d. Tarybos reglamentą (EB) Nr. 43/2009, kuriuo 2009 metams nustatomos tam tikrų žuvų išteklių ir žuvų išteklių grupių žvejybos galimybės ir susijusios sąlygos, taikomos Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus (1), ypač į jo XV priedo 4 punktą,
kadangi:
(1)
Nuo 1981 m. Europos bendrija yra Konvencijos dėl būsimo daugiašalio bendradarbiavimo šiaurės rytų Atlanto žvejyboje (2) šalis.
(2)
2009 m. kovo mėn. Žvejybos šiaurės rytų Atlante komisija (ŽŠRAK, angl. NEAFC) iš dalies pakeitė laivų, kurie, kaip patvirtinta, vykdė neteisėtą, nedeklaruojamą ir nereglamentuojamą žvejybą, sąrašą. Turėtų būti užtikrinta, kad šis pakeitimas būtų įtrauktas į Bendrijos teisinę sistemą.
(3)
Todėl Reglamentą (EB) Nr. 43/2009 reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 43/2009 XV priedo priedėlis pakeičiamas šio reglamento priedu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. liepos 8 d.